Rim papasi Instagram’da akkaunt ochdi

Rim papasi Fransisk ijtimoiy tarmoqlarda yana bir akkaunt ochdi, deya xabar bermoqda “Vedomosti”. U fotosuratlar va videotasvirlar bilan bo‘lishish dasturi bo‘lgan Instagram’ga a’zo bo‘ldi va u yerga uchta post joylashga ulgurdi.

Ilk suratda papaning ibodat qilayotgani aks etgan bo‘lib, unga “Meni duo qiling”, — deya izoh yozilgan.
Fransisk ushbu ijtimoiy tarmoqqa o‘z inauguratsiyasiga uch yil to‘lgan kunda a’zo bo‘ldi. Britaniyaning Guardian nashri fikricha, ushbu qadam Vatikanning yoshlarni jalb etishga qaratilgan strategiyasining bir qismidir.
Rim papasining Twitter mikrobloglar servisida ham shaxsiy sahifasi bor, unga 27 million kishi obuna bo‘lgan.